เอเชี่ยน พร็อพเพอร์ตี้กำไรพุ่ง204%
เอเชี่ยนกำไร1.23พันล้านพุ่งขึ้น 204%เหตุคนเร่งโอนบ้านรับภาษี-กำไรพิเศษขาย
13 พ.ค. 2553

เอเชี่ยนกำไร1.23พันล้านพุ่งขึ้น 204%เหตุคนเร่งโอนบ้านรับภาษี-กำไรพิเศษขาย
นายพิเชษฐ วิภวศุภกรกรรมการ ผู้อำนวยการ บริษัทเอเซี่ยน พร็อพเพอร์ตี้ ดีเวลลอปเม้นท์(AP) เปิดเผยว่า บริษัทและบริษัทย่อยมีกำไรสุทธิงวดไตรมาสแรกของปี2553 จำนวน 1,239.18 ล้านบาท  เพิ่มขึ้น 204.30%จากงวดเดียวกันของปีก่อนที่มีกำไรสุทธิ 407.22 ล้านบาท 
ทั้งนี้เหตุที่กำไรสุทธิพุ่งขึ้นมากเพราะในไตรมาสนี้บริษัทรับรู้กำไรพิเศษจากการขายเงินลงทุนในหุ้นของบริษัท ควอลิตี้ร์ คอนสตรัคชั่น โปรดักส์ เป็นเงินทั้งสิ้น 104.3ล้านบาท  นอกจากนี้ในส่วนของกำไรขั้นต้นก็ปรับตัวสูงขึ้นโดยปรับเพิ่มจาก 33.6%ในงวดเดียวกันของปีก่อนมาเป็น 35%  เพราะรับรู้รายได้จากคอนโดมิเนียมในสัดส่วนที่มากกว่า 74%  จ ของรายได้รวมที่ไตรมาสนี้ทำได้ได้กว่า 6,092 ล้านบาท จากไตรมาสก่อนอยู่ที่ 47%เท่านั้น การโอนโครงการคอนโดมิเนียม 7โครงการ ก่อนมาตรการภาษีจะหมดลงในเดือนมี.ค. และอัตรากำไรขั้นต้นของคอนโดมิเนียมก็อยู่ในระดับที่ดีคือ 36%ขณะที่กำไรขั้นต้นจากทาวเฮ้าส์จะอยู่ที่ 30%       ด้านฐานะการเงินแข็งแกร่งด้วยหนี้สินต่อทุนที่ลดต่ำเหลือเพียง 0.49 เท่า และยังมีบ้านในมือ  ( Backlog ) ที่รอรับรู้รายได้ต่อเนื่องถึงปี25 56 มูลค่าเกือบ 14,000 ล้าน จากนี้เตรียมเดินหน้าเปิดตัวโครงการทุกเดือน รวมแล้วทั้งปีไม่ต่ำกว่า 17 โครงการ มูลค่ากว่า 27,000 ล้านบาท